KIRJALLINEN KYSYMYS E-3093/00 esittäjä(t): Ioannis Averoff (PPE-DE) ja Mihail Papayannakis (GUE/NGL) komissiolle. Kreikalle metsänistutusta ja tulvien torjuntaa varten myönnetty rahoitustuki.



Virallinen lehti nro 174 E , 19/06/2001 s. 0018 - 0019



KIRJALLINEN KYSYMYS E-3093/00 esittäjä(t): Ioannis Averoff (PPE-DE) ja Mihail Papayannakis (GUE/NGL) komissiolle (4. lokakuuta 2000) Aihe: Kreikalle metsänistutusta ja tulvien torjuntaa varten myönnetty rahoitustuki Komissiolle on aiemmin toistuvasti esitetty kysymyksiä Kreikalle tulvien torjuntahankkeita ja metsänistutusta varten myönnetystä rahoitustuesta, mutta se ei ole toistaiseksi antanut selkeitä vastauksia ohjelmista, joita se on rahoittanut, rahoitustuen täsmällisestä määrästä ja näiden ohjelmien tuloksista. Lähes koko Kreikan valtion alueella viime kesänä tuhoja aiheuttaneiden tulipalojen jälkeen sekä Attikaa että monia Kreikan maaseutualueita, erityisesti Epeirosta ja Peloponnesosta, uhkaavat nyt tulvat. Voisiko komissio vastata täsmällisesti seuraaviin kysymyksiin: 1. Montaako tulvien torjuntahanketta se on rahoittanut Kreikassa? Mitä nämä hankkeet ovat ja kuinka suuri sen myöntämä rahoitusosuus on ollut? Onko hankkeet viety loppuun saakka? 2. Mitä metsänistutushankkeita Kreikassa on toteutettu? Onko useita kertoja käynnistetty Pentelin metsänistutushanke Attikan läänissä saatu päätökseen? 3. Mihin toimiin Kreikan hallitus on ryhtynyt yhteisön määrärahojen ohjaamiseksi tämänvuotisten katastrofien vahinkojen korjaamiseen? Miten komissio on vastannut Kreikan hallituksen esittämiin pyyntöihin? Franz Fischlerin komission puolesta antama vastaus (20. marraskuuta 2000) Tällä hetkellä ei ole tietokoneistettua ja yhdenmukaista tietojärjestelmää, jolla voitaisiin yksilöidä nopeasti tulvien torjuntahankkeet sekä niiden ominaisuudet. Komissio on kuitenkin laatinut yhteistyössä parlamentin jäsenten erikseen mainitsemia kolmen alueen eli Attikan, Peloponnesoksen ja Epeiroksen osalta alueellisten viranomaisten kanssa hankkeista tarkan luettelon, joka voisi tarvittaessa olla käytettävissä. Tulevaisuudessa uudella hallinnollisella tietojärjestelmällä (Management Information System, MIS) olisi varmistettava sen toimeenpanon entistä parempi avoimuus. Euroopan aluekehitysrahasto (EAKR) on tähän asti osallistunut Kreikassa yhteensä 102 tulvien torjuntahankkeen rahoittamiseen yhteisön tukikehyksen (YTK) II kolmea edellä mainittua alueellista ohjelmaa toimeen pantaessa. Maksusitoumukset ja toteutetut määrärahat näkyvät seuraavasta taulukosta. Toissijaisuusperiaatteen perusteella toteutettavien toimien valitseminen riippuu jäsenvaltioista. On huomattava, että YTK II:ssä lopulliset tuensaajat voivat käyttää määrärahoja 31. joulukuuta 2001 asti. >TAULUKON PAIKKA> YTK II:n ja Euroopan maatalouden ohjaus- ja tukirahaston (EMOTR) ohjausosastoon ajanjaksolla 1994-1999 kuuluvien yhteisön aloitteiden nojalla Kreikan metsäalaa varten on varattu maakohtaisessa toimintaohjelmassa 159 miljoonan euron kokonaissumma sekä kolmessatoista alueellisessa toimintaohjelmassa yhteensä 134,2 miljoonaa euroa. Yhteisön rahoitusosuus nousee 75 prosenttiin. Alueellisissa toimintaohjelmissa säädetään julkisten menojen osalta täydentävistä toimista, jotka ovat kohdennetumpia kuin maakohtaisessa toimintaohjelmassa säädetyt luonteeltaan horisontaaliset täydentävät toimet. Tällä hetkellä Kreikka on käytännöllisesti katsoen kuluttanut tämän summan eli maakohtaisesta toimintasuunnitelmasta 150 miljoonaa euroa ja alueellisista toimintaohjelmista 105,6 miljoonaa euroa. Kreikka voi kuluttaa loput kyseistä ajanjaksoa varten osoitetuista määrärahoista vuoden 2001 puoliväliin asti. Erityisesti kyseisten kolmen alueen eli Attikan, Peloponnesoksen ja Epeiroksen kohdalla maksusitoumusten ja toteutettujen määrärahojen välinen suhde on seuraava: >TAULUKON PAIKKA> Nämä summat kattavat laajan valikoiman toimia ja suuren joukon metsäalalla toisiinsa kytkeytyviä toimintoja, kuten ennalta ehkäisy, suojelu, metsäteiden avaaminen, jokien muutoshankkeet, metsitys ja metsäalan kehitysyhteistyö. Toimien lukuisuus ja luvut osoittavat, miten kiihkeästi Kreikassa ponnistellaan metsäalan puolesta mukaan lukien metsitys Attikassa, jossa Pentelikonvuori sijaitsee. Erityisesti kyseisenä ajanjaksona Attikassa on metsitetty 2 229, Peloponnesoksessa 1 369 ja Epeiroksessa 727 hehtaaria. YTK III:n (20002006) osalla Kreikkaa varten Kreikan kansalliset ja alueelliset viranomaiset ovat jo sisällyttäneet sekä kansallista toimintaohjelmaa koskevaan hankkeeseen että alueellisia toimintaohjelmia koskeviin hankkeisiin huomattavia vaatimuksia metsäalaa varten metsitys ja tulvien torjunta mukaan luettuna. Komissio neuvottelee parhaillaan näiden ohjelmien loppuun viemisestä kansallisten ja alueellisten viranomaisten kanssa. Töiden ja toimien lukumäärä ja yksityiskohtainen kuvaus julkaistaan ohjelma-asiakirjojen täydennyksissä, jotka Kreikan viranomaiset toimittavat komissiolle komission hyväksyttyä nämä ohjelmat.